Isaslinnud on praegu, jaanuarikuus, juba ilusa värvilise sulerüüga. Emased on tagasihoidlikumat pruuni tooni, mis sulandub ülejäänud loodusvärvidega paremini kokku ja võimaldab haudumise ajal märkamatuks jääda. Loodus on  hoolitsenud, et isased oleksid silmatorkavamad, vajadusel valmis võitlema või end ohvriks tooma, emased aga tagasihoidlikumad ja seeläbi paremini kaitstud.